open-index/open-wikipedia-markdown huggingface dataset:
Skupina galaxií

**Skupina galaxií** je fyzické zoskupenie obyčajne niekoľkých desiatok galaxií, ktoré sú gravitačne viazané a môžu vytvárať menšie skupinky trpaslíčích galaxií okolo obrích galaxií. 

Naša Galaxia patrí do Miestnej skupiny galaxií, pričom je druhá najväčšia v Miestnej skupine po Galaxii Androméda. Tieto dve galaxie majú okolo seba veľa menších, satelitných, väčšinou trpaslíčích eliptických alebo nepravidelných galaxií.

## Pozri aj

* Zoznam skupín a kôp galaxií


Kategória:Galaxie
Obria galaxia

**Obria galaxia** je veľmi veľká galaxia s priemerom minimálne 100.000 svetelných rokov a minimálne 100 miliardami hviezd. Medzi obrie galaxie patria eliptické a špirálové galaxie. Nepravidelné obrie galaxie sú veľmi zriedkavé. Medzi obrie galaxie patrí aj naša Galaxia a Galaxia Androméda.

Kategória:Galaxie
Kužeľosečka

náhľad|Rôzne kužeľosečky
náhľad
**Kužeľosečka** je rovinná krivka, ktorá vznikne prierezom rotačnej kužeľovej plochy s rovinou neprechádzajúcou jej vrcholom. Podľa sklonu roviny rezu vzhľadom na rotačnú os kužeľovej plochy vzniká kružnica, elipsa, parabola a hyperbola. 

***Kružnica** so stredom *S* a polomerom *r* je množina všetkých bodov v rovine, ktorých vzdialenosť od bodu *S* je *r*.

***Elipsa** je množina všetkých bodov v rovine, ktorých súčet vzdialeností od daných dvoch rôznych bodov je konštantný a väčší ako vzdialenosť daných bodov.

***Parabola** je množina všetkých bodov v rovine, ktorých podiel vzdialeností od daného bodu a danej priamky je 1, t. j. majú rovnakú vzdialenosť od priamky a bodu, ktorý neleží na priamke.

***Hyperbola** je množina všetkých bodov v rovine, ktorých rozdiel vzdialeností v absolútnej hodnote od daných dvoch rôznych bodov je konštantný a menší ako vzdialenosť daných bodov.náhľad|Elipsa definícianáhľad|Parabola definícianáhľad|Hyperbola definícia

Iná definícia kužeľosečiek:

* Kužeľosečka je množina všetkých bodov v rovine, pre ktoré pomer vzdialenosti od daného bodu (ohniska) a danej (určujúcej) priamky, na ktorej neleží daný bod, má konštantnú hodnotu *k*. Ak 0<k<1, tak je to elipsa, ak k=1, tak je to parabola a ak 1<k, tak je to hyperbola. Takýmto spôsobom nemôžeme definovať kružnicu. 

## Externé odkazy
* Kvadratické plochy, Výukový materiál
*  Kvadriky 


Kategória:Rovinné útvary
Parabola

**Parabola** je druh kužeľosečky. Je to rez kužeľovej plochy rovinou, ktorá je rovnobežná s práve jednou povrchovou priamkou kužeľovej plochy.

Parabola je množina bodov v rovine, ktoré majú rovnakú vzdialenosť od pevného bodu F (ohnisko paraboly) a pevnej priamky d (riadiaca priamka).

thumb|right|Parabola
## Matematické vyjadrenia
* **Implicitné vyjadrenie**
*: \| XF \| = \| Xd \| \,\!
* **Explicitné vyjadrenie**
*: (x - x_0)^2 = 2p(y - y_0) \,\!
* **Parametrické vyjadrenie**
*: x = 2pt + x_0 \,\!
*: y = pt^2 + y_0 \,\!
* **Kanonický tvar rovnice**
*: y^2=2 \cdot p \cdot x

(*x*0, *y*0) sú súradnice, *p* je tzv. *parameter* paraboly, rovný vzdialenosti ohniska *F* od riadiacej priamky *d*. Parabola má ohnisko v bode (*x*0, *y*0&nbsp;+ *p*) a riadiacu priamku *y*&nbsp;= *y*0&nbsp;− *p*.

## Referencie

## Iné projekty
 

Kategória:Geometria
Kategória:Kužeľosečky
Hyperbola (matematika)

thumb
náhľad|Hyperbola je množina bodov v rovine, ktoré majú od dvoch pevných bodov stály rozdiel vzdialeností.
**Hyperbola** je druh kužeľosečky. Je to rez kužeľovej plochy rovinou, ktorá je nerovnobežná s osou kužeľovej plochy a uhol ktorý zviera s osou je menší ako uhol priamky, ktorej rotáciou kužeľová plocha vznikla, zvieraný s osou kužeľovej plochy.

Analyticky možno hyperbolu vyjadriť vzťahom: x=a/y+b, kde a a b sú konštanty a a sa nerovná nule, alebo takto:
:\frac{x^{2}}{a^{2}} - \frac{y^{2}}{b^{2}} = 1. 
Je tiež spojená: b^2=c^2-a^2.

Hyperbola je množina bodov v rovine, ktoré majú od dvoch pevných bodov stály rozdiel vzdialeností.

Hyperbola v karteziánskych súradniciach:náhľad|Hyperbola:  a - hlavná polos, c - lineárna excentricita, c/a - excentricita

**||XF1| − |XF2|| = 2a**

**F<sub>1</sub>, F<sub>2</sub>** – ohniská hyperboly 

**A, B** – vrcholy hyperboly 

**a** – dĺžka hlavnej polosi 

**b** – dĺžka vedľajšej polosi 

**c**=**F1**_**center**=**F2_center**=sqrt(**a**2+**b**2)= lineárna excentricita 

**c**/**a**= číselná excentricita

**Lineárna excentricita** elipsy alebo hyperboly, označená **c**, je vzdialenosť medzi jej stredom a jedným z jeho dvoch ohnísk.

**Číselná excentricita** môže byť definovaná ako pomer lineárnej excentricity **c** k dĺžke hlavnej polosi **a,** to znamená **e** = **c/a**. (Chýba centrum, lineárna excentricita pre paraboly nie je definovaná.)hyperbola

## Referencie

## Externé odkazy
*  Kvadriky 

Kategória:Geometria
Kategória:Kužeľosečky
NGC 3109

**NGC 3109** je malá nepravidelná galaxia vzdialená 4,5 až 4,9 milióna ly v súhvezdí Hydra.

Kategória:NGC objekty
Kategória:Nepravidelné galaxie
Kategória:Miestna skupina galaxií
Kategória:Súhvezdie Hydra
Kategória:Astronomické objekty objavené v roku 1835
Harry Potter a Kameň mudrcov (kniha)

left|80px
***Harry Potter a Kameň mudrcov*** (), je prvý diel série ôsmich kníh o osude chlapca Harryho Pottera, mladého čarodejníka. Autorkou knihy je anglická spisovateľka Joanne Kathleen Rowlingová. Kniha bola prvýkrát publikovaná v roku 1997 v anglickom vydavateľstve Bloomsbury. Na Slovensku vyšla až v roku 2000. Na základe knihy bol natočený aj rovnomenný film.

Kniha i film boli v Spojených štátoch uvedené na trh pod zmeneným názvom *Harry Potter and the Sorcerer's Stone* (doslova *Harry Potter a Kameň čarodejníkov*), údajne kvôli tomu, že cieľová veková skupina zákazníkov sa viac zaujíma o tituly, ktoré obsahujú slovo čarodejník ako slovo filozof (*Philosopher*). Americké vydavateľstvo Scholastic takisto „preložilo“ text knihy do americkej angličtiny - zmenilo výslovnosť mnohých slov a fráz použitých v knihe, za čo ho kritizovali mnohí čitatelia. Denník New York Times 10. júla 2000 dokonca publikoval článok *Harry Potter, Minus a Certain Flavour*, v ktorom ostro kritizoval toto rozhodnutie vydavateľstva. .

## Zaujímavosť
Názov knihy sa vzťahuje ku kameňu mudrcov, ktorý bol v minulosti vyhľadávaný alchymistami, údajne vďaka svojim schopnostiam meniť kovy na zlato a zabezpečiť svojmu držiteľovi nesmrteľnosť.

## Referencie
2. https://www.gorila.sk/kolekcia/1918423-harry-potter-a-kamen-mudrcov

Kategória:Harry Potter
Kategória:Knihy z 1997
Kategória:Sfilmované knihy
Hadrián VI.

**Hadrián VI.**, vlastným menom **Adrian Florisz Boeyens**, priezviskom **Dedel** (niekedy uvádzaný aj *Adriaan*, *Adrian Florens*) (* 2. marec 1459, Utrecht, Nizozemsko – † 14. september 1523, Rím), bol 218. pápežom od 9. januára 1522 do 14. septembra 1523.

Pôvodom bol Holanďan. Bol vychovávateľom cisára Karola V. Ako jediný renesančný pápež sa vážne pokúsil o reformu cirkvi. Preto nebol obľúbený, a keď 14. septembra 1523 zomrel, rímska mládež jeho smrť búrlivo oslavovala. Pravdepodobne bol otrávený.

## Pozri aj

* Zoznam kardinálov vymenovaných Hadriánom VI.

## Iné projekty

Kategória:Holandskí pápeži
Kategória:Osobnosti na belgických poštových známkach
Klement VIII. (pápež)

**Klement VIII.**, vlastným menom **Ippolito Aldobrandini** (* 24. február 1536 – † 3. marec 1605) bol v rokoch 1592 až 1605 231. pápežom.

Vyštudoval práva a pôsobil ako právnik. Kardinálom ho menoval pápež Gregor XIII. Po smrti Inocenta IX. sa 30. januára 1592 stal novým pápežom. Trpel dnou, ktorá ho v neskorších rokoch pripútala k posteli. 

## Pozri aj
* Klement VIII. (protipápež)
* Zoznam kardinálov vymenovaných Klementom VIII.

## Iné projekty

Kategória:Talianski pápeži
Telestomatológia

**Telestomatológia** označuje použitie informačných technológií a telekomunikácií pre dentálnu starostlivosť, konzultácie, edukáciu a informovanosť verejnosti podobnou formou ako telezdravie a telemedicína.

## Externý odkaz
http://www2.telemedtoday.com/articles/smileforthecamera.shtml 

Kategória:Zubné lekárstvo
Výnos (bridž)

**Výnos** je vynesenie prvej karty do zdvihu hráčom, ktorý naposledy získal zdvih. 
Do prvého zdvihu vynáša hráč po ľavici hlavného hráča. Prvý výnos sa nazýva **štart**.

Štart je veľmi často rozhodujúci pre splnenie alebo porazenie vylicitovaného záväzku. Po zlom štarte môže hlavný hráč záväzok splniť aj s prípadnými nadzdvihmi, po dobrom štarte je často bezmocný.

Aby obrancovia mohli efektívne brániť mali by mať dohodnuté výnosové konvencie, na základe ktorých počas hry získavajú presnejšiu informáciu o partnerovom liste a následne aj o liste hlavného hráča.

## Prirodzené výnosy
:A**K**x
:**A**K
:**K**Qx
:**Q**J10
:K**J**10x
:**x**x
:**A**xxx (lepšie je však z tejto farby nevyniesť), proti beztromfovému záväzku by sa štartovalo štvrtou zhora
:H x**x**

x označuje karty od 9 po 2, ak je x-sov viac prvý je najväčšia karta a posledný najmenšia

H je honér okrem esa - KQJ10

## Pozri aj
*Markovanie
Kategória:Bridž
Nelahozeves

**Nelahozeves** je obec v Česku, ležiaca na ľavom brehu rieky Vltavy, 25 km severne od Prahy. Má 1231 obyvateľov (2004).

Najstaršia písomná zmienka o Nelahozevsi je z roku 1352. V obci bol troj-krídly renesančný zámok s arkádami na dvore. Bol postavený v 16. storočí Floriánom Griespechom z Griespach. Od 1623 budovu vlastnila rodina Lobkowicza. Časť s kolekcie obrazov ktorú vlastnila rodina Lobkowicza je uložená v kaštieli, vrátane prác Velázqueza, Canalletta, Bruegela, Rubensa a iných.

Narodil sa tu skladateľ Antonín Dvořák. Názov bol odvodený od osobného mena Nelahoda. Bol pravdepodobným zakladateľom obce.

## Referencie


## Pozri aj
* Zoznam obcí v Česku

## Iné projekty

## Externé odkazy
* Oficiálna stránka obce

Kategória:Obce okresu Mělník
Stála konferencia občianskeho inštitútu

náhľad|Sídlo na Hviezdoslavovom námestí 17 v Bratislave

**Stála konferencia občianskeho inštitútu** (SKOI) je občianske združenie pôsobiace na Slovensku od roku 1993, ktorého cieľom je vzdelávacia a osvetová činnosť v oblasti demokracie a občianskych práv.

## Vznik Stálej konferencie občianskeho inštitútu
SKOI vznikla koncom roku 1993 ako reakcia na politický vývoj na Slovensku po voľbách v roku 1992. Verejnosť proti násiliu, vedúca politická sila nežnej revolúcie na Slovensku v roku 1989, sa pred parlamentnými voľbami v roku 1992 rozpadla na dve časti: Hnutie za demokratické Slovensko vedené Vladimírom Mečiarom (HZDS) a Občiansku demokratickú úniu (ODÚ). Kým HZDS voľby s veľkým náskokom vyhralo, ODÚ získala iba 4,04 % a nedostala sa do parlamentu, napriek tomu, že za ňu kandidovalo niekoľko členov vlády. Onedlho po neúspechu vo voľbách strana zanikla.

Medzi zakladateľov SKOI patrili práve bývalí členovia VPN a ODÚ. V abecednom poradí sú to: Ján Bencúr, Bohuslav Beňo, Vladimír Čečetka, Jozef Dančo, Martin Demeš, Emil Ehrenberger, Ján Hacaj, Pavol Hoffman, Jozef Hübel, Cyprián Juráň, Pavol Košťál, Kevin Kotrus, Jozef Kučerák, Ján Langoš, Gustáv Matijek, Ivan Mikloš, László Nagy, Vladimír Ondruš, Martin Porubjak, Anton Prokain, Ladislav Snopko, Marcel Strýko, František Šebej, Milan Šútovec, Peter Tatár, Ernest Valko, Anton Vavro, Oskár Világi, Hana Volková-Zemanová, Helena Woleková a Peter Zajac.

## Názov Stálej konferencie občianskeho inštitútu
Podľa lexikónu je inštitút okrem iného aj spoločenstvo ľudí, združených na základe spoločne vyznávaných hodnôt. Podľa vlastného vysvetlenia SKOI jeho členovia, priaznivci a sympatizanti vyznávajú hodnoty liberálnej demokracie, ktoré tvoria základ občianskej spoločnosti. Názov Stála konferencia signalizuje, že ľudia združení v Občianskom inštitúte sa rozhodli čo najčastejšie sa schádzať a diskutovať o problémoch demokracie na Slovensku.

## Vedenie Stálej konferencie občianskeho inštitútu
* predseda: Peter Osuský
* podpredseda: Peter Tatár 
* členovia predsedníctva: Peter Zajac, František Šebej, Jaroslav Pilát, Mária Žemlová, Zuzana Dzivjaková

## Externé odkazy
* 
* oficiálna stránka SKOI 

Kategória:Občianske združenia na Slovensku
Občianska demokratická únia

**Občianska demokratická únia** (ODÚ) bola politická strana, ktorá pôsobila na Slovensku krátke obdobie na začiatku 90-tych rokov 20. storočia.

Občianska demokratická únia vznikla v roku 1991 ako jeden zo subjektov, na ktoré sa rozpadla Verejnosť proti násiliu. Druhým subjektom bolo Hnutie za demokratické Slovensko vedené Vladimírom Mečiarom (HZDS). V parlamentných voľbách v roku 1992, ktoré vyhralo práve HZDS, získala ODÚ iba 4,04 % a nedostala sa do parlamentu, napriek tomu, že za ňu kandidovalo niekoľko členov vlády. Onedlho po neúspechu vo voľbách strana zanikla.


Kategória:Zaniknuté politické strany na Slovensku
Výnos

**Výnos** môže byť:
*ekonomika a ekonómia:
**všeobecne: výťažok, výnosnosť, výťažnosť, prírastok statkov priraditeľný hospodárskej jednotke (v kusoch, korunách a podobne)
**nepresne: zisk
**v podnikovom hospodárstve: opak nákladov, ocenenie výkonov podniku, pozri výnos (opak nákladov)
**v národnom hospodárstve: pozri výnos (národné hospodárstvo)
**vo financiách aj:
***miera návratnosti (angl. return)
***výnos (yield)
*právo: 
**všeobecné označenie pre (niektoré) vydané predpisy v štátnej správe (príp. hlavou štátu), spravidla úradne zverejnené, synonymum: nariadenie, pozri nariadenie (výnos)
**v súčasnom slovenskom práve: takýto predpis iný než nariadenie vlády alebo nariadenie ministerstva, pozri výnos (ministerstvo)
*poľnohospodárstvo: množstvo alebo hmotnosť produktu pripadujúca na jednotku pestovacej plochy, stádo, živočícha alebo rastlinu, pozri napr. hospodársky výnos, biologický výnos, hektárový výnos
*kartové hry: vynesenie prvej karty zdvihu, pozri výnos (bridž)
Luxemburský palác

náhľad|Luxemburský palác.
**Luxemburský palác** () je palác v Paríži zo začiatku 17. storočia, od roku 1800 je sídlom francúzskeho Senátu.

K palácu patrí aj 25 hektárový park s parterom a početnými jazierkami.

## Dejiny
Objednala si ho francúzska kráľovná Mária Medicejská v roku 1615 u architekta Salomon de Brosse ako prestavbu vidieckeho domu z roku 1546, zvaného *Petit Luxembourg*, ktorý predtým patril šľachticovi menom „François, vojvoda z Piney-Luxembourg“ (odtiaľ pochádza názov). 

## Iné projekty

Kategória:Paláce v Paríži
Kategória:Barokové stavby v Paríži
Kategória:Historické pamiatky v Paríži
Kategória:Kráľovské sídla vo Francúzsku
Kategória:6. obvod (Paríž)
Hyperbola (literatúra)

**Hyperbola** alebo **zveličenie** je slovné spojenie, tróp, vyznačujúce sa expresívnym (zveličovacím) významom. Zveličuje sa určitý rys s cieľom jeho emocionálneho alebo významového zvýraznenia.

Príklad: Hrdé, vysočizné topole

Opakom hyperboly je litotes.

Kategória:Literárne pojmy
Parabola (rozlišovacia stránka)

**Parabola** môže byť:
* v geometrii: druh kužeľosečky, pozri parabola
* v literatúre: podobenstvo
* v aute: odrazová časť svetlometov auta, pozri parabola (automobil)
Ultramikroskop

**Ultramikroskop** je druh mikroskopu. Zvláštny je tým, že obsahuje aparatúru, pomocou ktorej sa skúmaný materiál osvetľuje svetelným bodom umiestneným v pravých uhloch voči rovine objektívu s ohniskom priamo pod ním. Z ohybu svetla sa zisťuje prítomnosť veľmi malých čiastočiek, ktoré sú menšie ako rozlišovacia schopnosť mikroskopu. 

Používa sa najmä pri štúdiu Brownovho pohybu v koloidných roztokoch.  

Kategória:Mikroskopy
Crotram

**CROTRAM** je konzorcium troch chorvátskych spoločností, ktoré vyrába prvú chorvátsku nízkopodlažnú električku TMK 2200. Jeden z mála výrobcov takýchto električiek vo svete.

Účastnícke spoločnosti sú: 
* Elektroindustrija Končar 
* Gredelj 
* Đuro Đaković 

Konzorcium dodáva TMK 2200 mestu Záhreb (doteraz 10, zvyšných 60 do roku 2007). Záujem prejavili už viaceré zahraničné mestá. 

Kategória:Podniky v Chorvátsku
Harry Potter a Tajomná komnata (kniha)

***Harry Potter a Tajomná komnata*** je druhý diel zo série ôsmich kníh o Harrym Potterovi. Knihu napísala anglická spisovateľka Joanne Kathleen Rowlingová v roku 1999 vo vydavateľstve Bloomsbury. Na Slovensku vyšla v roku 2001.

## Dej

Dej knihy sa odohráva od augusta 1992 do júna 1993 v Spojenom kráľovstve. Hlavná zápletka sa točí okolo čarodejníckeho učňa Harryho Pottera, ktorý študuje na Rokfortskej škole čarov a kúziel. Kniha priamo nadväzuje na prvú časť Harry Potter a kameň mudrcov pričom dej začína počas prázdnin. Harry je upozornený domácim škriatkom Dobbym, že je v nebezpečenstve a nesmie sa vrátiť na Rokfort. To ale Harry odmieta a preto Dobby skazí dôležitú pracovnú večeru Harryho strýka Vernona Dursleyho, za čo ho Dursleyovci zavrú do izby a zamrežujú mu okno. Dobby, v nádeji, že Harry Potter sa nevráti na Rokfort, zabavoval celé leto Harryho listy od priateľov. Raz v noci ale pre Harryho príde jeho kamarát Ron Weasley aj so svojimi bratmi Fredom a Georgom na lietajúcom aute. Dobbyho pokusy o to aby sa Harry nevystavoval nebezpečiu na Rokforte ale neprestávajú a tak sa kvôli nemu, ale aj kvôli sebe Harry aj s kamarátmi často dostávajú do problémov. Dej ďalej mapuje Harryho štúdium druhého ročníka na Rokforte. Na Rokforte sa dejú čudné veci. Slizolinov potomok otvoril Tajomnú komnatu a Harry spolu s priateľmi sa tomuto nebezpečiu musia postaviť čelom.

Kategória:Harry Potter
Kategória:Knihy z 1999
Kategória:Sfilmované knihy
Dynamic-link library

**DLL** (angl. **D**ynamic **L**ink **L**ibrary) je skratka pre dynamicky spojenú knižnicu. Táto knižnica sa používa po operačným systémom Windows od firmy Microsoft. Knižnice tohto typu zvyčajne majú koncovku DLL, OCX (knižnice s ovládacím prvkom ActiveX) alebo ICL (knižnice, ktoré obsahujú len ikony).

Kategória:Microsoft Windows
Zoznam poslancov Trenčianskeho samosprávneho kraja (2005 – 2009)

**Zoznam poslancov Trenčianskeho samosprávneho kraja** zvolených vo volebnom období 2005–2009.

## Kluby
* Poslanecký klub *HZDS-SNS-SDKÚ-nezávislí* - 26 - predseda - Jozef Božík (HZDS)
* Poslanecký klub *Smer* - 10 - predseda - Magda Košútová
* Poslanecký klub *KDH* - 8 - predseda - Ján Krátky
* *nezávislá poslankyňa* - 1 (Mária Cagalová)

Kategória:Zoznamy poslancov Trenčianskeho samosprávneho kraja
Antická veda

**Antická veda** je súčasť starovekej vedy a antickej kultúry. Antickú vedu vytvorili Gréci, a to ako vedu teoretickú, pestovanú pre ňu samu, z rozkoše poznania (pozri: grécka veda).

## Externé odkazy
FILIT Zdroj, z ktorého (pôvodne) čerpal tento článok

Kategória:Veda
Kategória:Antika
Arabská veda

**Arabská veda** je jedna z hlavných zložiek arabskej kultúry, ktorá pozostávala z tzv. domácich vied, ako boli výklad a čítanie Koránu, náuka o Prorokových výrokoch (hadis), arabská gramatika, arabská rétorika, arabská metrika a pod. V domácich vedách vynikal islamský východ. Druhú časť arabskej vedy tvoria tzv. cudzie vedy, t. j. disciplíny, ktorých základy sa  Arabi pôvodne osvojili od okolitých národov. Sem patrila najmä arabská geografia, arabská astronómia, arabská matematika, arabská botanika, arabská medicína a arabská filozofia.

## Zdroj
* 

Kategória:Veda
Kategória:Islam
Duchovná veda

**Duchovná veda** (z nem. *Geisteswissenschaft*) alebo **humanitná veda** je veda o niektorej skupine produktov duchovných procesov, napr. veda o práve, etika, umenoveda, jazykoveda, religionistika, pedagogika a pod.

Pojem "duchovná veda" pochádza z nemčiny a tam zas pôvodne z anglického „moral sciences“. V anglickom kultúrnom okruhu mu približne zodpovedá pojem „humanities“ (humanistika) alebo „social sciences“ (spoločenské vedy), vo francúzskom „lettres“ alebo "sciences humaines" (humánne vedy), v slovenskom sa so sporným vymedzením používajú pojmy duchovná veda, humanitná veda, spoločensko-humanitná veda, humanistika či spoločenská veda.

## Zoznam humanitných vied podľa MŠ SR
Medzi humanitné vedy sa podľa Ministerstva školstva SR radia nasledovné podskupiny odborov a samotné odbory :  
* Historické vedy a archeológia 
** História
** Archeológia
** Klasická archeológia
** Muzeológia
** Cirkevné dejiny
** Dejiny vied a techniky
** Archívnictvo a pomocné vedy historické
** Slovenské dejiny
** Všeobecné dejiny
** Ostatné príbuzné odbory historických vied a archeológie
* Filologické vedy 
** Cudzie jazyky a kultúry
** Jazykoveda konkrétnych jazykových skupín
** Klasické jazyky a literatúry
** Neslovanské jazyky a literatúry
** Orientálne jazyky a literatúry
** Prekladateľstvo a tlmočníctvo
** Slovanské jazyky a literatúry
** Slovenský jazyk a literatúra
** Všeobecná jazykoveda
** Literárna veda
** Ostatné príbuzné odbory filologických vied
* Filozofické vedy, etika a teologické vedy 
** Systematická filozofia
** Dejiny filozofie
** Logika a metodológia vedy
** Etika
** Ostatné príbuzné odbory filozofie
** Teológia
** Katolícka teológia
** Evanjelická teológia
** Pravoslávna teológia
** Ostatné príbuzné odbory filozofických vied, etiky a  teologických vied
* Vedy o kultúre a umení 
** Teória a dejiny kultúry
** Religionistika
** Kultúrna antropológia a etnológia
** Ostatné príbuzné odbory vied o kultúre
** Estetika a dejiny estetiky
** Literárna veda
** Teória a dejiny slovenskej literatúry
** Slavistika 
** Teória a dejiny konkrétnych národných literatúr
** Teória a dejiny výtvarných umení
** Dizajn
** Teória a dejiny hudby
** Teória a dejiny divadla
** Teória a dejiny umenia
** Teória a dejiny filmu, rozhlasu a televízie
** Architektonická tvorba
** Teória a technológia reštaurovania
** Ostatné príbuzné odbory vied o kultúre umení
** Ostatné odbory humanitných vied

## Referencie


## Pozri aj
*kultúrna veda
*humánna veda

Kategória:Veda
Empirická veda

**Empirická veda** je veda, ktorá sa opiera o skúsenosť, empíriu.

## Externé odkazy
* FILIT Zdroj, z ktorého (pôvodne) čerpal tento článok

Kategória:Veda
Bibliografická veda

**Bibliografická veda** je veda o bibliografii ako spoločenskom jave, čiže veda, ktorá odhaľuje všeobecné zákonitosti bibliografických javov a postupne vytvára ich objektívne pravdivý obraz, ktorý umožňuje nielen ich racionálne pochopenie, ale aj praktické osvojenie. Jadrom tohto procesu je zovšeobecňovanie praxe, t. j. pretváranie sumy empirických poznatkov do všeobecných foriem a ich vyjadrovanie logickým systémom pojmov a kategórií. Bibliografická veda skúma bibliografické javy systematicky, historicky a metodologicky, v súlade s čím sa rozlišujú tri základné disciplíny bibliografickej vedy; čiže teória bibliografie, dejiny bibliografie a metodika bibliografie.

## Externé odkazy
FILIT Zdroj, z ktorého (pôvodne) čerpal tento článok

Kategória:Bibliografia
Eidetická veda

**Eidetická veda** (zo  = z formy,  = forma, výzor) je veda o podstate na rozdiel od vedy o faktoch. Podľa Edmunda Husserla je to veda o esenciách.

Jeden z 18 zmyslových receptorov človeka (podľa B. Simplesa) je **eidetická** predstavivosť, kde druhom podnetu je neuroelektrické uchovávanie predstáv.

## Pozri aj
* Fotografická pamäť

## Externé odkazy
FILIT Zdroj, z ktorého (pôvodne) čerpal tento článok

Kategória:Veda
Kategória:Epistemológia
Kategória:Fenomenológia
Exaktná veda

**Exaktná veda** (exaktný - z lat. vedecky presný, prísne vedecký) je veda, ktorá má vypracovanú presnú metódu (obyčajne prírodná veda).

## Externé odkazy
* FILIT Zdroj, z ktorého (pôvodne) čerpal tento článok

Kategória:Veda
Muzikológia

**Muzikológia** (iné názvy: **hudobná veda**, **veda o hudbe**, **vedy o hudbe**) je umenovedné odvetvie interdisciplinárnej povahy, ktoré zahrnuje hudobnú akustiku, organológiu, hudobnú fyziológiu, hudobnú psychológiu, hudobnú estetiku, hudobnú sociológiu, hudobnú filozofiu, hudobnú teóriu, hudobnú históriu, hudobnú grafiku, hudobnotextovú interpretáciu, hudobnú interpretáciu a hudobnú pedagogiku. Predmetom výskumu v muzikológii je hudba.

## Referencie

## Iné projekty

## Zdroj

* 


Kategória:Muzikológovia
Jednotná veda

**Jednotná veda** (z ) je spájanie, vzájomné zosúlaďovanie a prezentovanie výkonov bádateľov z rôznych vedných oblastí na báze neutrálneho systému formúl, symboliky zbavenej nečistôt historických (prirodzených) jazykov a spoločnom systéme pojmov. O vedu v tomto zmysle, o jednotnú vedu, sa snažil Viedenský krúžok.

Idea jednotnej vedy je dedičkou mathesis universalis.

Podľa R. Carnapa je veda hierarchický systém vedeckých disciplín zakladajúci sa na konštitučnom systéme.

## Externé odkazy
* FILIT Zdroj, z ktorého (pôvodne) čerpal tento článok

Kategória:Veda
Jogová veda

**Jogová veda** alebo **Jóga Šástra** je veda, ktorá o. i. vypracovala určité pozitívne hygienické metódy pre mentálnu a telesnú hygienu, ktoré tvoria disciplínu označovanú v jogovom názvosloví krija joga. Joga Šástra vyžaduje od adepta jogy, aby k vyšším jogovým praktikám pristupoval až potom, keď sa na ne pripraví.

## Externé odkazy
* FILIT Zdroj, z ktorého (pôvodne) čerpal tento článok

Kategória:Veda
Kategória:Joga
Finančná veda

**Finančná veda** je súborný vedný odbor, ktorý teoreticky skúma ekonomiku štátnych financií a rozdelenie daňového bremena, finančné právo, finančnú matematiku, finančnú štatistiku a dejiny finančných sústav; ekonomika financií, ktorá teoreticky skúma spôsoby obstarávania a používania štátnych finančných prostriedkov na plnenie úloh štátu, najmä vydržovanie úradníckeho aparátu, armády a pod., ovplyvňovanie konjunktúry opatreniami finančnej politiky.

## Pozri aj
*verejné financie

## Externé odkazy
FILIT Zdroj, z ktorého (pôvodne) čerpal tento článok

Kategória:Veda
Kategória:Verejné financie
Kultúrna veda

**Kultúrna veda** (z nem. Kulturwissenschaft) je v užšom zmysle akákoľvek disciplína skúmajúca ľudskú kultúru alebo ľudské kultúry v užšom zmysle, teda najmä etnológia a etnografia (= v USA "cultural anthropology" = v UK „social anthropology“), kultúrna sociológia a kultúrna geografia.

V širšom zmysle je to humánna veda alebo duchovná veda (podobné pojmy sú humanistika, spoločenská veda), teda veda, ktorá sa zaoberá všetkým, čo vzniklo ľudským konaním a tvorbou a zároveň to prispieva k humanizácii človeka. O úplné synonymum so spoločenskou vedou nejde v tom zmysle, že spoločenská veda skúma výtvory človeka bez ohľadu na to, či prispievajú k humanizácii človeka.

Kategória:Veda
Morálna veda

**Morálna veda** môže byť:
* veda o morálke, etika ()
* vo frankofónnych krajinách aj: označenie pre duchovedné disciplíny (po )

Kategória:Veda
Novoveká veda

**Novoveká veda** je veda, ktorá sa rozvíja v intervale 17. stor. - 19. stor. Nasledovala po stredovekej vede a predchádzala vede súčasnej.

Novoveká veda sa rodí z francúzskeho kartezianizmu a anglického empirizmu.

Citát k novovekej vede: *Historicko-filozofická analýza newtonovskej fyziky ... ukázala, že klasická veda nie je bez „metafyzických“ predpokladov. E. Mach v práci Vývin mechaniky z historicko-kritického hľadiska poukázal na to, že Newtonova 'prírodná filozofia' nezískala svoje základné tvrdenia len induktívnou cestou, ale tie obsahujú i metafyzickú prímes, a teda platia len podmienečne: 'O absolútnom priestore a o absolútnom pohybe nemôže nikto nič povedať, sú to výlučne myšlienkové entity, ktoré nemožno podložiť skúsenosťou. Všetky princípy mechaniky sú ... skúsenosťami o relatívnych polohách a pohyboch telies.' *

Predstavitelia: Francis Bacon, René Descartes, Galileo Galilei, Isaac Newton

## Externé odkazy
FILIT Zdroj, z ktorého (pôvodne) čerpal tento článok

Kategória:Veda
Kategória:Novovek
Humánna veda

**Humánna veda** je veda, ktorá sa zaoberá človekom. Vymedzenie voči duchovným vedám (spoločenským vedám) a prírodným vedám je často veľmi sporné. 

Patrí sem najmä psychológia, sociológia, pedagogika, politológia, sociálna psychológia, antropológia, humánna biológia, humánna medicína.

Kategória:Veda
Kategória:Filozofická terminológia
Jurisprudencia

**Jurisprudencia** môže byť:
*právna veda
*teória práva
*všeobecne: znalosť práva; právne myslenie; právnictvo
*pôvodne: tvorivá odborná činnosť právnikov v starovekom Ríme, ktorí vytvárali všeobecné právne pravidlá a definície aj posudky ku konkrétnym prípadom, čím vlastne spoluvytvárali rímske právo
Právna veda

**Právna veda** (iné názvy: **veda o práve**, **jurisprudencia**) je vedecké skúmanie práva, a to jednak ako špecifického normatívneho systému, t. j. ako súboru právnych noriem, jednak ako takého, t. j. jeho pôvodu, formy a podstaty. Právo v tomto druhom zmysle potom skúma teória práva (čiže jurisprudencia). Právna veda je súčasťou predmetu právnej filozofie.

## Poňatia právnej vedy
Podľa rímskeho právnika Ulpiana je právna veda vedou o "veciach božských a ľudských" (tj. prenesene o normách náboženských a normách medziľudského správania sa - práve v bežnom zmysle), ako aj veda o "spravodlivom a nespravodlivom".

**Jurisprudencia** podľa Ulpiana je náuka o spravodlivom a nespravodlivom (iusti atque iniusti scientia).

## Referencie


## Externé odkazy
FILIT Zdroj, z ktorého pôvodne čerpal tento článok

Kategória:Veda
Kategória:Teória práva
Kategória:Právna veda
Teatrológia

**Teatrológia** alebo **divadelná veda** (z gréc. *théatron* - divadlo) je umenovedná disciplína, ktorú tvorí divadelná história, divadelná teória, divadelná kritika a divadelná metodológia. Špecifickou zvláštnosťou teatrológie je, že predmet teatrologického výskumu treba rekonštruovať. Artefakt divadla - divadelná inscenácia, v ktorom je určujúci herecký výkon, končí sa poslednou akciou na javisku a zostávajú o ňom už len sprostredkované svedectvá - vo forme kritík, fotografií alebo videozáznamov, zatiaľ čo sám artefakt vo svojej časovej a priestorovej podmienenosti prestal existovať.

## Externé odkazy
* FILIT Zdroj, z ktorého (pôvodne) čerpal tento článok
* Divadelný ústav Bratislava; oficiálna stránka (po slovensky)
* Kabinet divadla a filmu Slovenskej akadémie vied; oficiálna stránka (po slovensky)
* Katedra divadelnej vedy na Vysokej škole múzických umení ; oficiálna stránka (po slovensky)
Elektromagnet

thumb|Jednoduchý elektromagnet pozostávajúci z cievky drôtu ovinutého okolo železného jadra. Jadro feromagnetického materiálu, ako je železo, slúži na zväčšenie vytvoreného magnetického poľa. Intenzita generovaného magnetického poľa je úmerná množstvu prúdu vinutím.
thumb|Magnetické pole produkované solenoidom. Tento obrázok ukazuje prierez stredom cievky. Kríže sú drôty, v ktorých sa prúd pohybuje na stránku; bodky sú vodiče, v ktorých sa prúd pohybuje mimo stránku.
**Elektromagnet** je elektromechanické zariadenie meniace elektrickú energiu na prácu resp. vyvodenie určitej sily. 

Elektromagnet využíva základný princíp elektromagnetickej indukcie - pri pohybe magnetického materiálu v cievke alebo v okolí vodiča vo vodiči vzniká elektrický prúd. Elektromagnet pracuje principiálne opačne, čiže pri pretekaní prúdu vodičom vzniká v jeho okolí magnetické pole, ktoré pôsobí na feromagnetické materiály silou. Táto sila je samozrejme úmerná prúdu tečúcemu vodičom.

Elektromagnet je súčasťou mnohých technických zariadení, ako napríklad: v technickej praxi sa používa elektromagnet na upevňovanie železných oceľových predmetov (napr. pri obrábaní, alebo ako kotva žeriavu). 

Elektromagnet spolu s pohyblivým feromagnetickým jadrom - kotvou - sa používa ako aktuátor - často nazývaný solenoid (čo presne je označenie pre valcovú cievku). Ďalšou aplikáciou v elektrotechnike je použitie elektromagnetu v relé, kde pohyb kotvy zabezpečuje zopnutie/rozopnutie kontaktov.

## Ďalšie použitie
* v elektrickom zvončeku v byte
* ako automatická železná závora
* v rýchlovlakoch
* v žeriavoch na triedenie či nakladanie železného šrotu
* v ističoch
* v očnom lekárstve
* v elektrónovej optike 
* ako  magnetické šošovky...

Kategória:Elektromagnetizmus
Kategória:Elektronika
Skriptovací jazyk

**Skriptovací jazyk** je počítačový programovací jazyk pôvodne navrhnutý na uľahčenie (zautomatizovanie) operácií v počítači. V dobe vzniku tohto typu programovacieho jazyka sa nazýval aj *dávkový jazyk*. Program v skriptovacom jazyku sa nazýva skript a je obvykle počas behu interpretovaný interpretrom, ale existujú aj kompilátory skriptovacích jazykov.

Mnohé skriptovacie jazyky sú sofistikované, ich nasadenie neraz prekračuje hranicu automatizovania operácií a používajú sa na písanie zložitejších programov. Skriptovací jazyk môžete nájsť na takmer každej úrovni počítačového systému. Využívajú sa napríklad v počítačových hrách, textových editoroch, sieťových aplikáciách a podobne.

Príklady skriptovacích jazykov: Perl, PHP, Python, Groovy, Ruby, Scala, JavaFX Script, JavaScript.
DOS

**DOS** (angl. **D**isk **O**perating **S**ystem) je skratka (akronym) pre diskový operačný systém. 

## Najznámejšie DOS
* MS-DOS
* DR-DOS
* Enhanced-DR-DOS
* FreeDOS
* PTS-DOS


Kategória:Operačné systémy
Cosmos 1

frame|Umelecké stvárnenie plachetnice ''Cosmos 1'' obiehajúcej okolo Zeme.
** ''Cosmos 1'' ** bol projekt americkej neziskovej spoločnosti Planetary Society, ktorého cieľom bolo vo vesmíre otestovať funkciu slnečnej plachetnice. V rámci projektu bola vypustená rovnomenná slnečná plachetnica bez posádky. Štart sa uskutočnil 21. júla 2005 o 19:46:09 UTC z ruskej vojenskej ponorky *[[Borisoglebsk]]* v Barentsovom mori. Zlyhanie nosnej rakety Volna však zabránilo dosiahnutiu predpokladanej obežnej dráhy.

Podľa pôvodného plánu mala byť na obežnej dráhe rozbalená veľká osemdielna slnečná plachta, na kterú mali tlačiť fotóny zo Slnka a tak udeľovať plavidlu zrýchlenie (podobne, ale omnoho slabšie, by pôsobil aj slnečný vietor). Ak by bola misia úspešná, išlo by o prvé použitie slnečnej plachty ako primárneho pohonu kozmického plavidla. Išlo by tiež o prvú kozmickú misiu vedenú súkromou organizáciou pre podporu výskumu kozmu. Rozpočet projektu bol 4 milióny USD.

## Priebeh misie
Plachetnica *Cosmos 1* bola vypustená 21. júna 2005 o 19:46:09 UTC.

Pozemná stanice, ktoré mali zaznamenať signál z plavidla, tento signál nezaznamenali, čo spôsobilo obavy o osud plavidla. Nakoniec 22. júna o 04:40 UTC spoločnosť Planetary Society oznámila, že v nahraných dátach zo sledovacích staníc pravdepodobne našla signál hľadaného plavidla, ktorý, ak by bol potvrdený, znamená, že Cosmos 1 dosiahla obežnú dráhu, aj keď nesprávnu.

Zatiaľ však ruské spravodajské agentúry oznamovali, že plavidlo obežnú dráhu nedosiahlo:
* 21. júna o 21:00 UTC oznámila ruská agentúra Interfax, že plavidlo nedosiahlo obežnú dráhy počas stanoveného času.
* 21. júna o 22:13 UTC oznámila ruská agentúra ITAR-TASS, že „motor prvého stupňa nosiča Volna prestal pracovať počas 83. sekundy letu“.

## Plánovaný priebeh misie

Slnečná plachetnica mohla byť použitá tiež na meranie účinku umelého mikrovlnného žiarenia vysielaného z pozemného radaru. 70m tanier v Goldstone, ktorý je súčasťou Deep Space Network agentúry NASA, mal byť použitý na ožiarenie plachiet 450kW lúčom. Tento experiment by však bol uskutočnený až po ukončení primárnej misie testujúcej kontrolovaný let slnečnej plachetnice.

Kategória:Umelé družice Zeme
Edmond Audran

**Edmond Audran** (* 12. apríl 1840, Lyon, Francúzsko – † 17. august 1901, Tierceville) bol francúzsky operetný skladateľ.

## Životopis
Pochádzal z hudobníckej rodiny - jeho otec Marius Pierre Audran bol v mladosti operný tenorista v Théâtre national de l'Opéra-Comique, neskôr učiteľ spevu a riaditeľ konzervatória v Marseilles, a mladší brat operetný tenorista. Študoval na *École Niedermeyer* v Paríži, kde bol medzi jeho učiteľmi Camille Saint-Saëns.

V roku 1861 sa presťahoval s rodičmi do Marseille, kde sa stal organistom a dirigentom zboru v Kostole sv. Jozefa. Komponovať začal najprv sakrálnu hudbu, ale začiatkom 60. rokov začal skúšať komponovať aj dramatické diela pre miestne divadlo. Priateľ Henri Chivot ho nahovoril na skomponovanie hudby k jeho libretu *Le Grand Mogol*. Operetu s úspechom uviedlo marseillské divadlo Théatre Gymnase v roku 1867. Úspech Audrana povzbudil a po čase si vydobyl slávu v Paríži a aj v zahraničí (hlavne v Anglicku) svojimi operetami *Les Noces d'Olivette* (1879), *La Mascotte* (1880) a *Miss Helyet* (1890). Najväčší úspech dosiahol až ku koncu svojho života operetou *La Poupée* (*Bábika*) v roku 1896 v Théathe de la Gaité v Paríži.

## Dielo (výber)
* *La Chercheuse d'esprit*. 1864
* *Le Grand Mogol*. 1877
* *Les Noces d'Olivette*. 1879
* *La Mascotte*. 1880
* *Gillette de Narbonne*. 1882
* *Les Pommes d'or*. 1883 
* *La Dormeuse éveillée*. 1883 
* *Serment d'amour*. 1886 
* *La Cigale et la fourmi*. 1886 
* *La Fiancée des verts poteaux*. 1887 
* *Le Puits qui parle*. 1888 
* *La Petite Fronde*. 1888 
* *La Fille à Cacolet*. 1889 
* *L'Œuf rouge*. 1890 
* *Miss Helyett*. 1890 
* *L'Oncle Célestin*. 1891 
* *Article de Paris*. 1892 
* *La Sainte Freya*. 1892 
* *Madame Suzette*. 1893 
* *Mon Prince*. 1893 
* *L'Enlèvement de la Toledad*. 1894
* *La Duchesse de Ferrare*. 1895 
* *La poupée*. 1896 
* *Monsieur Lohengrin*. 1896 
* *Les Petites femmes*. 1897
* *Les Sœurs Gaudichard*. 1898

## Referencie


## Iné projekty

## Externé odkazy
* Edmond Audran na www.operone.de
* 

Kategória:Francúzski hudobní skladatelia
Kategória:Operetní skladatelia
Kategória:Osobnosti z Lyonu
Kategória:Francúzski organisti
Kategória:Francúzski dirigenti
Slnečná plachetnica

frame|Umelecké stvárnenie plachetnice ''Cosmos 1'' obiehajúcej okolo Zeme.
**Slnečná plachetnica** je kozmické plavidlo, ktoré je poháňané tlakom dopadajúceho slnečného, alebo prípadne aj iného žiarenia na veľkú odrazovú plochu. Pretože plocha musí byť čo najväčšia, pripomína plachtu. Kozmické plavidlo je potom urýchľované v smere normály k plachte podobne, ako vietor poháňa klasické námorné plachetnice. Nakláňaním plachty možno regulovať zrýchlenie a smer letu. Vďaka fyzike letov na obežnej dráhe je možné letieť aj smerom k Slnku, stačí iba spomaliť.

Pretože tlak žiarenia je veľmi malý, je veľmi malé tiež zrýchlenie, pôsobí však neustále a to bez pohonných hmôt. Pre dosiahnutie využiteľného zrýchlenia okolo 1 mm·s−2 je potrebná veľkosť plachty rádovo stovky metrov až kilometrov pri veľmi malej hmotnosti plachty.

Je potrebné zdôrazniť, že plachetnica nie je poháňaná slnečným vetrom, ale v podstate iba žiarením. Tlak častíc slnečného vetra je asi 10 000-krát menší. 

Plachetnica je vhodná najmä pre medziplanetárne lety a pre vysoké dráhy nad Zemou, a to skôr s ľahším nákladom. Nedá sa použiť pre štart zo Zeme a je veľmi nevhodná pre nízke obežné dráhy.

Prvé zmienky o možnosti „plachtenia“ sú už u Johannesa Keplera, neskôr u J. Verna, v 60. rokoch bola predstava plachty spopularizovaná *[[Cordwainer Smith|Cordwainerom Smithom]]* v poviedke *The Lady who Sailed the Soul* (1960) a Arthurom Charlesom Clarkom v poviedke *The Wind from the Sun* (1972).

Pokus o vypustenie slnečnej plachetnice *[[Cosmos 1]]* 21. júna 2005 sa nevydaril.

## Tlak slnečného žiarenia
náhľad|Sila na plachte vyplýva z odrazu fotónového toku
Slnečné žiarenia  (slnečná konštanta) E=1361 W/m2 pri 1 au (vzdialenosť Zeme-Slnka) v znení revízie z roku 2011:

p = E/c      

p - tlak slnečného žiarenia Pa

E - slnečné žiarenie W/m2

c - rýchlosť svetla m/s

dokonalá absorpcia: p = 4,54 μN na meter štvorcový (4,54 μPa) v smere dopadajúceho lúča (neelastická kolízia)

dokonalá odrazovosť: p = 9,08 μN na meter štvorcový (9,08 μPa) v smere kolmom na povrch (pružná kolízia)

Výsledná sila pre dokonale odrazovú plachtu 

F = 2 E/c S cos2 θ / R2 

S - plocha plachty m2

θ - uhol dopadu svetla na plachtu, meraný od kolmice k plachte

R - vzdialenosť Slnko - plachetnica v au

:

## Referencie

## Iné projekty

## Externé odkazy

*Jiří Hofman, Aldebaran: Slnečné plachtenie (po česky)
*Aleš Holub, Encyklopedie kosmonautiky: Slunčná plachetnica (po česky)
*Amatérská slnečná plachetnica? (po česky)

Kategória:Kozmické lode
Interpreter

**Interpreter** je počítačový program, druh prekladača, ktorý interpretuje iný program napísaný v nejakom programovacom jazyku. Interpretre môžu program interpretovať riadok po riadku alebo preložia program do nejakého medzikódu a tento medzikód potom vykonávajú. Ak je v programe syntaktická chyba, prvý druh interpretra vykoná program po túto syntaktickú chybu a zahlási chybu na príslušnom riadku, druhý druh interpretra program nezačne vykonávať a počas prekladu do medzikódu zahlási chybu. 

Nevýhodou interpretera je (zvyčajne) nižšia rýchlosť vykonávania programu (oproti kompilovanému kódu), výhodami sú jednoduchosť procesu interpretácie, nezávislosť na operačnom systéme a hardvéri počítača a možnosť okamžitej syntaktickej kontroly zdrojového kódu.

Interpreter môže byť vo všeobecnosti interpretátorom ľubovoľného formalizovaného jazyka, napríklad interpreter matematických výrazov.

## Referencie

## Pozri aj
* kompilátor (programovanie)

Kategória:Programovacie jazyky
NGC 3184

**NGC 3184** je špirálová galaxia v súhvezdí Veľká medvedica.

Kategória:NGC objekty
Kategória:Špirálové galaxie
Kategória:Astronomické objekty objavené v roku 1787
NGC 3628

**NGC 3628** je špirálová galaxia v súhvezdí Lev.

Kategória:NGC objekty
Kategória:Skupina galaxií M66
Kategória:Špirálové galaxie
Kategória:Levov triplet
Kategória:Astronomické objekty objavené v roku 1784
Obrana

**Obrana** môže byť:
*všeobecne: 
**čin(nosť) bránenia, ochrany 
**súbor (vojenských, športových) obrancov, pozri obranca
* vo vojenstve: 
** druh bojovej činnosti založenej na ochrane proti útokom a ich odrážaní, pozri obrana (vojenstvo)
** skrátene: obrana štátu
* v športe: 
** súbor obrancov, pozri obranca
** činnost s cieľom odvrátiť útok súpera, pozri obrana (šport)
** v bridži: hra obrancov, ktorý sa snažia znemožniť hlavnému hráčovi splniť záväzok alebo aspoň minimalizovať jeho počet zdvihov: pozri bridžová terminológia
** v šachu: defenzívny spôsob časti hry sledujúcí pohyb určitých figúr podľa ustálených pravidiel, pozri obrana (šach)
* v psychológii: použitie obranného mechanizmu, pozri obranný mechanizmus
* v zoológii: prispôsobenie vzhľadu a správania živočíchov, zvyšujúce ich nádej na prežitie pri strete s dravcom, pozri obrana (zoológia)
*v práve: bránenie sa proti trestnému činu, pozri obrana (právo)
*v kynológii: služobný výcvik psov, pozri obrana (kynológia)
* časopis (mesačník) vydávaný Ministerstvom obrany SR, pozri Obrana (časopis)

## Iné projekty
NGC 3982

**NGC 3982** je špirálová galaxia v súhvezdí Veľká medvedica.

Kategória:NGC objekty
Kategória:Súhvezdie Veľká medvedica
Kategória:Špirálové galaxie
Kategória:Astronomické objekty objavené v roku 1789
NGC 7331

**NGC 7331** je špirálová galaxia v súhvezdí Pegas.

Kategória:Súhvezdie Pegas
Kategória:Špirálové galaxie
Kategória:NGC objekty
Kategória:Astronomické objekty objavené v roku 1784
NGC 4395

**NGC 4395** je špirálová galaxia. Spomedzi galaxií má najmenšiu známu supermasívnu čiernu dieru v jej strede. Nachádza sa v súhvezdí Poľovné psy. Jej zdanlivá hviezdna veľkosť je 10.

Kategória:NGC objekty
Kategória:Špirálové galaxie
Kategória:Astronomické objekty objavené v roku 1786
Kategória:Súhvezdie Poľovné psy
NGC 4565

**NGC 4565** (známa aj ako Ihlová galaxia) je špirálová galaxia v súhvezdí Vlasy Bereniky. Je vzdialená približne 43 miliónov svetelných rokov, nachádza sa blízko severného galaktického pólu. Jej zdanlivá magnitúda je 10,42. Objavil ju v roku 1785 William Herschel.

## Pozri aj
* Zoznam NGC objektov

## Iné projekty

Kategória:Špirálové galaxie
Kategória:NGC objekty
Kategória:Súhvezdie Vlasy Bereniky
Kategória:Astronomické objekty objavené v roku 1785
038
NGC 4881

**NGC 4881** je obria eliptická galaxia v súhvezdí Vlasy Bereniky.

Kategória:Eliptické galaxie
Kategória:NGC objekty
Kategória:Súhvezdie Vlasy Bereniky
Levov triplet

[right|thumb|[M65, M66 a NGC 3628]]

**Levov triplet** (tiež **Arp 317**) je trojica špirálových galaxií v súhvezdí Lev. Pozostáva z galaxií M65, M66 a NGC 3628. Triplet vytvára jadro skupiny galaxií M66. Halton Arp ho zaradil do svojho katalógu podivných galaxií medzi skupiny galaxií. Fyzicky blízko sa nachádza skupina galaxií M96. Tieto dve skupiny môžu byť oddelené časti omnoho väčšej skupiny, niekedy je Levov triplet považovaný za súčasť skupiny galaxií M96.


Kategória:Súhvezdie Lev
317
3325636A
M 66 (skupina galaxií)

**Skupina galaxií M66** je fyzická skupina galaxií v súhvezdí Lev. Jej jadro tvoria  galaxie NGC 3628, M65 a M66 a nazývajú sa Levov triplet. Skupina je pomenovaná po jej najjasnejšom členovi a môže sa nachádzať v rovnakej superkope ako skupina galaxií M96.

## Členovia skupiny
* NGC 3593 alebo **H I.29**, špirálová galaxia typu
* M65 alebo NGC 3623, špirálová galaxia typu Sb alebo Sa
* M66 alebo NGC 3627, špirálová galaxia typu Sb+
* NGC 3628 alebo **H V.8**, špirálová galaxia typu Sb


3325636
NGC 6240

**NGC 6240** alebo **Galaxia Hviezdica** je galaxia v súhvezdí Hadonos, ktorú objavil francúzsky astronóm Édouard Jean-Marie Stephan 12. júla 1871.

Jej zdanlivá hviezdna veľkosť je 12,8.

## Pozri aj
* Zoznam NGC objektov

6240
Kategória:Nepravidelné galaxie
Kategória:Súhvezdie Hadonos
Kategória:Astronomické objekty objavené v roku 1871
Kategória:Interagujúce galaxie
Kategória:Pekuliárne galaxie
Kategória:Aktívne galaxie
4625
10592
0059186
617
Kategória:4C objekty
NGC 6397

**NGC 6397** je guľová hviezdokopa v súhvezdí Oltár. Jej centrálna oblasť obsahuje mladé hmotné modré hviezdy, navyše navzájom blízke. Vznik týchto záhadných mladých hviezd nazývaných „modrí oneskorenci“ sa vysvetľuje zrážkou dvoch či dokonca troch málo hmotných hviezd.

## Zdroj
* 

Kategória:Guľové hviezdokopy
Kategória:Súhvezdie Oltár
Kategória:NGC objekty
Kružidlo (galaxia)

**Galaxia Kružidlo** je špirálová galaxia v súhvezdí Kružidlo. Táto seyfertova galaxia je vzdialená 13 miliónov svetelných rokov od Zeme. Vybuchla v nej supernova SN 1996cr.

## SN 1996cr
SN 1996cr je supernova, ktorú objavil v roku 2001 Franz Bauer. Analýza z teleskopu AAT ukazuje, že supernova vybuchla medzi 28. januárom 1995 a 15. marcom 1996. Má veľa podobností so supernovou SN 1987A. Je to jedna z najjasnejších supernov v rádiovom žiarení aj v röntgenovom žiarení.

## Galéria

SN 1996cr in Circinus.jpg|Supernova SN 1996cr v galaxii Kružidlo


## Referencie

## Zdroj

Kategória:Súhvezdie Kružidlo
Kategória:Špirálové galaxie
0050779
Kategória:ESO objekty
Kategória:Seyfertove galaxie
Kategória:Astronomické objekty objavené v roku 1975
Kýl (trpasličia galaxia)

**Trpasličia galaxia Kýl** je trpasličia galaxia v súhvezdí Kýl.

Kategória:Trpasličie galaxie
Kategória:Súhvezdie Kýl
0019441
Kategória:ESO objekty
Kategória:AM objekty
Kategória:Miestna skupina galaxií
Kategória:Podskupina Mliečna cesta
Kategória:Astronomické objekty objavené v roku 1977
Vodnár (trpasličia galaxia)

**Trpasličia galaxia Vodnár** je trpasličia nepravidelná galaxia v súhvezdí Vodnár.

Kategória:Súhvezdie Vodnár
Kategória:Trpasličie galaxie
Kategória:Nepravidelné galaxie
210
0065367
Kategória:Miestna skupina galaxií
Kategória:Astronomické objekty objavené v roku 1959
Veľký pes (trpasličia galaxia)

**Trpasličia galaxia Veľký pes** je trpasličia nepravidelná galaxia v súhvezdí Veľký pes.

Kategória:Miestna skupina galaxií
Kategória:Súhvezdie Veľký pes
Kategória:Trpasličie nepravidelné galaxie
Kategória:Podskupina Mliečna cesta
5065047
Kategória:Astronomické objekty objavené v roku 2003
Drak (trpasličia galaxia)

**Trpasličia galaxia Drak** je trpasličia galaxia eliptického typu, člen Miestnej skupiny galaxií a satelit Mliečnej cesty. Ostatné výskumy naznačujú, že by mohla obsahovať veľké množstvo tmavej hmoty. Priemer galaxie je 500 svetelných rokov.

## Referencie


Kategória:Súhvezdie Drak
Kategória:Trpasličie galaxie
10822
0060095
208
Kategória:MCG objekty
Kategória:Miestna skupina galaxií
Kategória:Podskupina Mliečna cesta
Kategória:Astronomické objekty objavené v roku 1954
Malý voz (trpasličia galaxia)

**Trpasličia galaxia Malý voz** je trpasličia galaxia v súhvezdí Malá medvedica a je satelitom Mliečnej cesty.

Kategória:Súhvezdie Malá medvedica
Kategória:Trpasličie galaxie
Kategória:Miestna skupina galaxií
09749
0054074
199
Kategória:CGCG objekty
Kategória:MCG objekty
Kategória:UZC objekty
Kategória:Podskupina Mliečna cesta
Kategória:Astronomické objekty objavené v roku 1954
Pegas (trpasličia galaxia)

**Trpasličia galaxia Pegas** je trpasličia nepravidelná galaxia v súhvezdí Pegas.

Kategória:Trpasličie nepravidelné galaxie
Kategória:Súhvezdie Pegas
Kategória:Miestna skupina galaxií
12613
Kategória:Podskupina Androméda
0071538
216
Kategória:MCG objekty
Kategória:MI94 objekty
Kategória:Astronomické objekty objavené v roku 1950
Pec (trpasličia galaxia)

**Trpasličia galaxia Pec** alebo **Systém Fornax** je trpasličia galaxia v súhvezdí Pec. Obsahuje 6 guľových hviezdokôp, z ktorých najväčšia, NGC 1049, bola objavená skôr ako samotná galaxia.

Jej jasnosť je asi 9 magnitúd, no rozprestiera sa na takej veľkej ploche (dvojnásobok priemeru mesačného kotúča), že sa kvôli nízkej plošnej jasnosti dá zachytiť len na fotografických snímkach. Je to eliptická galaxia s priemerom asi 3000 svetelných rokov, svietivosťou 20 miliónov sĺnk a nachádza sa vo vzdialenosti 430 000 až 1 000 000 svetelných rokov.

## Zdroj
* 

Kategória:Trpasličie eliptické galaxie
Kategória:Súhvezdie Pec
0010074
Kategória:Anon objekty
Kategória:ESO objekty
Kategória:MCG objekty
Kategória:Miestna skupina galaxií
Kategória:Podskupina Mliečna cesta
Kategória:Astronomické objekty objavené v roku 1938